“Я маю такую жыццёвую пазіцыю: праблема не ў праблеме, а ў нашых адносінах да яе. Бо для аднаго цяжкасці — гэта крызіс, для іншага — рэсурс. Для трэцяга — увогуле натхненне! У чацвёртага ж пачынаецца паніка і з’яўляюцца думкі, што трэба некуды з’язджаць. У маім жыцці быў такі перыяд, калі я перастаў шмат зарабляць, сышоў ад свайго партнёра, з’явіліся пэўныя фінансавыя складанасці. Хтосьці назаве гэта крызісам. Але для мяне гэта быў час, калі я змяніў ход сваіх думак, ачысціў жыццёвую энергію ад непатрэбных рэчаў. Сёння, азіраючыся, я разумею, што гэта быў час майго станаўлення, расстаноўкі прыярытэтаў.